**ANEXA 2- CONTRACT DE FINANȚARE**

**CONTRACT DE FINANȚARE**

**pentru proiecte de servicii sM1.2**

**Nr. C.............................../....................**

**PENTRU**

**ACORDAREA AJUTORULUI FINANCIAR NERAMBURSABIL ÎN CONDIȚIILE PROGRAMULUI NAȚIONAL PENTRU DEZVOLTARE RURALĂ 2014-2020**

**Între:**

**AGENȚIA PENTRU FINANȚAREA INVESTIȚIILOR RURALE***-* ***România****,* cu sediul în str. Știrbei Vodă nr 43, sector 1, Bucureşti, Tel. +40-21.402.27.50/Fax +40-21.315.67.79; email: cabinet@afir.info, reprezentată legal de ................................................., în funcţia de Director General, **prin mandatar** ...................................................... – **Director General Adjunct al** **Centrului Regional pentru Finanțarea Investițiilor Rurale** ...................................... în calitate de **Autoritate Contractantă,** pe de o parte,

și

**……………………………………………………………………………….** (*PERSOANĂ JURIDICĂ*) înființată la data de .................. , **Cod Unic de Înregistrare ...................................., cu sediul în str............................., localitatea ................, județul ................, cod poștal .................... , Tel. ....................., Fax ......................., Cod RO** (*Cod Unic de Înregistrare în Registrul Fermierilor alocat de APIA*) ............., **reprezentată prin** (*nume și prenume*) **..... .................................. în funcţia de .......** (*calitatea de reprezentare potrivit actului normativ privind organizarea şi funcţionarea entității juridice respective şi/sau conform statutului/actului constitutiv al entității juridice respective*)**, identificat prin B.I./C.I./PASS Seria .......... Nr. ............................... CNP ................... în calitate de Beneficiar pe de altă parte,**

au convenit încheierea prezentului ***Contract de finanțare*** pentru acordarea ***ajutorului financiar nerambursabil*** pe baza Cererii de finanțare nr. **F ……………..** în următoarele condiții:

**Articolul 1 – Obiectul Contractului**

1 (1) Obiectul acestui Contract îl reprezintă acordarea finanţării nerambursabile din cadrul Măsurii 01 aferente PNDR 2014-2020 de către Autoritatea Contractantă, pentru punerea în aplicare a Cererii de finanțare nr. **F** **………...……….** pentru Proiectul: <*titlul*>

1 (2) Beneficiarului i se va acorda finanţarea nerambursabilă în termenii şi condiţiile stabilite în acest Contract, care este constituit din Contractul de finanțare şi anexele acestuia, pe care beneficiarul declară că le cunoaşte şi le acceptă.

Cererea de finanțare depusă de beneficiar, împreună cu toate documentele anexate acesteia, rezultată în urma verificărilor, modificărilor și completărilor efectuate pe parcursul procedurii de evaluare – selectare, face parte integrantă din contract și este obligatorie pentru beneficiar pe întreaga perioadă de valabilitate a contractului prevăzută la art.2(3).

Bugetul proiectului pe categorii de cheltuieli (prezentat la Secțiunea 4.1 din Cererea de finanțare, incluzând eventualele modifcări ale acestuia, survenite pe parcursul evaluării proiectului) devine Anexa II la prezentul contract.

1 (3) Beneficiarul acceptă finanţarea nerambursabilă şi se angajează să desfăşoare proiectul pe propria răspundere, în conformitate cu prevederile cuprinse în prezentul Contract şi cu legislaţia naţională şi comunitară în vigoare. Pe perioada de valabilitate a Contractului beneficiarul trebuie să-şi respecte toate angajamentele asumate prin documentele depuse în vederea obţinerii ajutorului financiar nerambursabil.

**Articolul 2 – Durata de valabilitate a contractului**

2(1) Durata de valabilitate a Contractuluiîncepe la data semnării acestuia de către părţile contractante și cuprinde durata de implementare la care se adaugă termenul de maximum 39 zile lucrătoare pentru întocmirea, depunerea și verificarea raportului de activitate și cererii de plată finale și termenul de maximum 90 de zile calendaristice pentru efectuarea ultimei plăți, fără a depăși data de 31 decembrie 2023.

2(2) Durata de implementare a activităților proiectului este de ......................... luni, fiind cea prevăzută în Cererea de finanțare și nu include perioada de elaborare și depunere a Raportului final de activitate.

2(3) În cazuri temeinic justificate, părţile pot conveni prin Act adiţional, prelungirea duratei de implementare și valabilitate a contractului de finanţare, cu respectarea termenului limită de efectuare a ultimei plăți, prevăzut la art. 2(1), făra a afecta rezultatul criteriului de selecție privind principiul implementării eficiente și accelerate a proiectului.

**Articolul 3 – Valoarea Contractului**

3(1) Valoarea totală eligibilă a proiectului care face obiectul finanţării nerambursabile de către Autoritatea Contractantă este de maximum …………….<*suma în cifre*>………………<*litere*> lei echivalentul a maximum …………………… <*suma în cifre*>………………………<*litere*> euro.

Autoritatea Contractantă se angajează să acorde o finanţare nerambursabilă de maximum ….......... <*cifre*>…………………………… < *litere*> lei echivalentul a maximum …………………………. <*suma în cifre*> ………………… < *litere*> euro, reprezentând maximum ...... % din valoarea totală eligibilă a Proiectului, specificată mai sus.

Cursul de schimb utilizat este cursul euro-leu al Băncii Central Europene valabil pentru data de 1 ianuarie a anului semnării contractului de finanțare.

Valoarea eligibilă pentru o zi de informare, aferentă unui cursant este de maximum …………………… <suma în cifre>………………………<litere> euro, conform Secțiunii 4.2 din Cererea de finanțare.

3(2) Plata se va efectua pe baza cererilor de plată în conformitate cu Instrucţiunile de plată, Anexa IV. Cursul de schimb utilizat este cursul euro-leu stabilit de către Banca Central Europeană, publicat pe pagina web: <http://www.ecb.int/index.html>, valabil pentru data de 1 ianuarie a anului în cursul căruia este luată decizia de acordare a ajutorului financiar nerambursabil (respectiv anul încheierii Contractului de finanţare).

3(3) Suma finală acordată beneficiarului se va stabili în conformitate cu prevederile Articolului 15 din Anexa I la prezentul Contract.

**Articolul 4 – Modalitatea de plată**

4(1) Beneficiarul va întocmi Rapoarte de activitate (intermediar/final) cu privire la activitățile prestate pe care le va înainta CRFIR cu care a încheiat Contractul de finanțare, în vederea aprobării. Numai după aprobarea acestor rapoarte de către CRFIR, beneficiarul poate depune Dosarul Cererii de Plată, însoțit de documentele justificative, aferent fiecărei tranșe de plată la CRFIR în conformitate cu Instrucțiunile de plată, Anexa IV la prezentul contract.

4(2) Plățile se vor efectua pe baza cererilor de plată depuse de beneficiar, și autorizate de Autoritatea Contractantă. Autorizarea cererilor de plată se face în urma verificărilor documentelor justificative prezentate de beneficiar conform cerinţelor Autorităţii Contractante prezentate în Instrucţiuni de plată, Anexa IV la prezentul Contract. Autorizarea cererilor de plată poate fi invalidată ulterior prin constatarea de nereguli.

4(3) Beneficiarul poate opta pentru plata finanțării nerambursabile în mai multe tranșe**.** Fiecare cerere de plată va fi însoțită de Raportul de Asigurare emis de către auditorul financiar autorizat.

4(4) Instituția de audit, care va furniza Raportul de Asigurare la care se face referire in Art. 4 (3) este:

|  |  |
| --- | --- |
| Nume: |  |
| Adresa: |  |
| Telefon: |  |
| Fax: |  |
| E - mail: |  |

**Articolul 5 – Dispoziţii de plată**

5 (1) Plata se va efectua pe baza declaraţiilor de cheltuieli și a Rapoartelor de activitate, aprobate de CRFIR și depuse de beneficiar, în conformitate cu Anexa IV – Instrucțiuni de plată.

5 (2) Plăţile se vor efectua în **lei**  în următorul cont:

**număr cont IBAN**:

**titular cont** :

**denumire și adresa Băncii sau Trezoreriei de Stat**:

5 (3) Pentru rambursarea fiecărei tranşe de plată, termenul limită de efectuare a acesteia este de maxim 90 de zile calendaristice **de la data înregistrării cererii de plată**.

**Articolul 6 – Anexe**

Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| Anexa I | Prevederi Generale |
| Anexa II | Bugetul proiectului |
| Anexa III | Cererea de Finanțare |
| Anexa IV | Instrucțiuni de plată |
| Anexa V | Instrucțiuni privind achizițiile pentru beneficiarii publici/ privați FEADR |
| Anexa VI | Materiale publicitare cu informaţii privind finanţarea proiectelor prin PNDR 2014-2020 |
| Anexa VII | Certificat/Autorizație a auditorului |
| Anexa IX | Acordul de parteneriat (dacă este cazul) |

**Articolul 7 – Dispoziții legale**

7(1) Prezentul Contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţile contractante în temeiul articolului 1270 din Codul civil și al reglementărilor în vigoare.

7(2) Prezentul contract are natură administrativă în condiţiile dispoziţiilor legale aplicabile în materie de contencios administrativ, fiind încheiat în două exemplare originale, în limba română, un original fiind pentru Autoritatea Contractantă şi un original pentru beneficiar.

7(3) Prezentul contract constituie titlu executoriu.

7(4) Acest Contract intră în vigoare la data ultimei semnături menţionate în Contract.

7(5) Datele beneficiarului vor fi făcute publice în conformitate cu Regulamentul (UE) nr.1306/2013 din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. [352/78](file:///D:\Users\anilie\Desktop\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\mgrigore\AppData\Local\Temp\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12007249.htm), (CE) nr. 165/94, (CE) nr. [2799/98](file:///D:\Users\anilie\Desktop\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\mgrigore\AppData\Local\Temp\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12016016.htm), (CE) nr. [814/2000](file:///D:\Users\anilie\Desktop\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\mgrigore\AppData\Local\Temp\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12016766.htm), (CE) nr. [1290/2005](file:///D:\Users\anilie\Desktop\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\mgrigore\AppData\Local\Temp\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12012210.htm) şi (CE) nr. [485/2008](file:///D:\Users\anilie\Desktop\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\Temporary%20Internet%20Files\mgrigore\AppData\Local\Temp\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\Users\Users\nbilnicu\AppData\Local\Users\lmoldoveanu\sintact%203.0\cache\Legislatia%20Uniunii%20Europene\temp461468\12004350.htm) ale Consiliuluişi pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

În cazul datelor cu caracter personal, informațiile sunt puse la dispoziție în conformitate cu cerințele Directivei 95/46/CE, iar beneficiarul este informat cu privire la drepturile sale în calitate de persoane vizate în temeiul respectivei directive și cu privire la procedurile aplicabile pentru exercitarea acestor drepturi.

**Articolul 8. Notificări şi comunicări**

8 (1) Orice comunicare sau notificare adresată de una din părţi celeilalte va fi socotită ca valabil îndeplinită dacă este transmisă la adresa/sediul prevăzut în partea introductivă a prezentului Contract.

8 (2) În cazul în care notificarea/comunicarea se face pe cale poştală, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

8 (3) Dacă notificarea/comunicarea se trimite prin fax, ea se consideră primită în prima zi lucrătoare după cea în care a fost expediată.

8 (4) Dacă notificarea/comunicarea se trimite prin e-mail, ea se consideră primită în momentul în care beneficiarul a luat la cunoștință prin confirmarea de primire transmisă prin același canal de comunicare.

8 (5) Notificările verbale nu se iau în considerare de nici una din părţi, dacă nu sunt confirmate prin intermediul uneia din modalităţile prevăzute la alin.(1) – (4).

8 (6) În cazul în care notificarea/comunicarea prin e-mail, fax sau pe cale poștală nu este posibilă, din motive neimputabile Autorității Contractante, notificarea/comunicarea se va realiza prin publicitate. Notificarea/comunicarea prin publicitate se va realiza prin afișarea, concomitent, la sediul Autorității Contractante și pe pagina de internet a Autorității Contractante, a unui anunț în care se menționează că a fost emis un act administrativ pe numele Beneficiarului. Actul va fi considerat comunicat la expirarea termenului de 15 zile de la data afișării anunțului. Autoritatea Contractantă va menține afișarea anunțului timp de 15 zile de la data la care actul este considerat comunicat.

|  |  |
| --- | --- |
| **Pentru Beneficiar** | **Pentru Autoritatea Contractantă** |
| **Reprezentant legal**  **Nume/prenume.................................**  **Data :................................................**  **Semnătura...................................** | **Director General Adjunct CRFIR**  **Nume/prenume..............................................**  **Data :..............................................................**  **Semnătura...................................................** |
| **Director Economic/Contabil Șef Nume/prenume**  **Semnătura**  **Data** | **Vizat Control Financiar Preventiv Propriu**  **Nume/prenume..............................................**  **Data :................................ Semnătura......................................................** |
|  | **Compartiment Juridic si Contencios CRFIR**  **Nume/prenume........................................**  **Data :..............................................................**  **Semnătura......................................................** |
|  | **Director CRFIR**  **Nume/prenume..............................................**  **Data :..............................................................**  **Semnătura...................................................** |

***ANEXA I – LA CONTRACTUL DE FINANȚARE PENTRU PROIECTE DE SERVICII M01***

***PREVEDERI GENERALE***

**Articolul 1 - Obligaţii generale**

1(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanţare astfel cum a fost aprobată, împreună cu toate documentele anexate şi în baza modificărilor şi completărilor aprobate și efectuate pe parcursul implementării.

1(2) Beneficiarul finanţării nerambursabile este obligat să respecte legislaţia în vigoare şi regulile emise de Autoritatea Contractantă.

1(3) Beneficiarul va fi singurul răspunzător în fata Autorităţii Contractante pentru implementarea proiectului.

1(4) Beneficiarul trebuie să implementeze proiectul cu maximum de profesionalism, eficienţă şi vigilenţă în conformitate cu cele mai bune practici în domeniul vizat şi în concordanţă cu acest contract.

1(5) Autoritatea Contractantă își rezervă dreptul de a nu încheia un nou contract cu beneficiarul care nu şi-a respectat obligațiile contractuale stipulate într-un contract de finanțare, încheiat anterior cu AFIR, astfel cum este reglementat in legislația națională aplicabilă în vigoare.

**Articolul 2 – Obligaţii privind informarea şi raportarea**

2(1) Beneficiarul are obligația de a depune la Autoritatea Contractantă CRFIR/OJFIR[[1]](#footnote-1) Rapoarte de activitate intermediare/final - corespunzătoare etapei de derulare a proiectului. Raportul/Rapoartele de activitate intermediare vor fi depuse numai în situația în care Beneficiarul vizează depunerea de tranșe de plată intermediare. Acestea se depun în termen de maximum 10 zile de la finalizarea ultimei activități la care face referire Raportul de activitate.

Rapoartele de activitate finale vor fi depuse la CRFIR/OJFIR în termen de maximum 10 zile lucrătoare de la finalizarea duratei de implementare a proiectului conform Cererii de finanțare și Art. 2(2) din prezentul Contract.

2(2) Beneficiarul este obligat să întocmească şi să ataşeze la fiecare cerere de plată declarația de cheltuieli și documentele justificative de plată, respectând Instrucţiunile de plată - Anexa IV la prezentul Contract.

2(3) Beneficiarul are obligaţia să furnizeze orice alte informaţii de natură tehnică sau financiară solicitate de Autoritatea Contractantă.

În cazul nerespectării termenelor stipulate în Contractul de Finanțare, Autoritatea Contractantă își rezervă dreptul de a înceta Contractul de finanțare în condițiile art. 10(3).

**Articolul 3 – Obligaţii**

3(1) Beneficiarul se obligă să respecte pe toată durata contractului, criteriile de eligibilitate EG1, EG2, EG3, EG4 și EG7 şi de selecţie în baza cărora cererea de finanţare a fost selectată.

3(2) Dacă Autoritatea Contractantă constată că obiectivele finanțate nu sunt folosite conform scopului destinat sau primesc altă destinație pe durata de valabilitate a Contractului de finanțare, își rezervă dreptul de a recupera prejudiciul.

3(3) Beneficiarul îşi va asuma integral răspunderea pentru prejudiciile cauzate terţilor din culpa sa pe parcursul derulării proiectului. Autoritatea Contractantă va fi degrevată de orice responsabilitate pentru prejudiciile cauzate terţilor din culpa Beneficiarului.

3(4) Beneficiarul/ partenerii care aplică legislația de achiziții publice este obligat să depună la CRFIR documentația de achiziții în conformitate cu cerințele Autorității Contractante.

3 (5) Beneficiarul/ partenerii privați vor respecta Manualul de procedură și Instrucțiunile de achiziții pentru beneficiarii privați, în conformitate cu cerințele Autorității Contractante.

3(6) Beneficiarul proiectului este responsabil pentru gestionarea atestatelor și pentru eliberarea acestora pe perioada de implementare a Contractului și la cerere, a duplicatelor pe perioada implementării și pe o perioadă de trei ani de la data depunerii ultimei cereri de plată.

**Articolul 4 - Conflict de interese**

Beneficiarul va adopta o asemenea conduită care va evita conflictul de interese, definit conform legislației în vigoare.

**Articolul 5 - Confidenţialitate**

Autoritatea Contractantă şi beneficiarul se angajează să păstreze confidenţialitatea rapoartelor şi a oricărui document, informaţie sau alt material de care se ia la cunoştinţă executarea prezentului contract. Informaţiile pot fi furnizate doar autorităţilor competente.

**Articolul 6 - Publicitate**

6(1) Autoritatea Contractantă cere ca, prin orice notă sau publicare făcută de beneficiar privind proiectul, incluzând o conferinţă, un seminar sau studiu, să se specifice că proiectul a primit fonduri de la Uniunea Europeană. Beneficiarul trebuie să facă referiri la proiect şi la contribuţia financiară a Comunităţii Europene în informaţia oferită, în rapoartele interne şi anuale şi în orice relaţie cu mass-media.

6(2) Toate materialele publicitare vor fi realizate de către beneficiar în conformitate cu prevederile Anexei VI la prezentul Contract.

**Articolul 7 - Dreptul de proprietate/utilizare a rezultatelor**

7(1) Drepturile de proprietate intelectuală rezultate din aplicarea proiectului, sunt drepturi exclusive ale beneficiarului, acesta fiind singurul răspunzător pentru drepturile de proprietate intelectuală revendicate de terţe persoane.

7(2) Prin derogare de la prevederile primului paragraf, beneficiarul poate acorda Autorităţii Contractante dreptul de a utiliza în mod liber aşa cum crede de cuviinţă, toate documentele care derivă din proiect, în orice formă a lor.

7(3) Beneficiarul se obligă să despăgubească Autoritatea Contractantă împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, studiile etc., folosite pentru sau în legătură cu serviciile achiziţionate;
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Ghidului solicitantului/Ghidului de implementare aferente M01, întocmite de către DGDR AM PNDR/Autoritatea Contractantă.

**Articolul 8 - Monitorizarea şi Evaluarea Proiectului**

8(1) Pe durata de valabilitate a prezentului Contract, Beneficiarul trebuie să îşi asume obligaţia furnizării Autorităţii Contractante, Comisiei Europene şi/sau agenţilor lor autorizaţi, a oricărui document sau informaţie în măsură să ajute la realizarea rapoartelor de monitorizare şi evaluare ale proiectului şi să admită drepturile lor de acces.

8(2) Conform REGULAMENTUL (UE) NR. 1305/2013 art. Articolul 71: „Beneficiarii sprijinului acordat în cadrul măsurilor de dezvoltare rurală și grupurile de acțiune locală furnizează Autorității de management și/sau evaluatorilor desemnați sau altor organisme delegate pentru a îndeplini funcții în numele acesteia, toate informațiile necesare pentru a permite monitorizarea și evaluarea programului, în special în ceea ce privește realizarea obiectivelor și priorităților specificate”.

Informatiile necesare monitorizării și evaluarii programului sunt prevăzute în sistemul comun de monitorizare și evaluare menționat la art. 67 din Reg. nr. 1305/2013.

Pentru a răspunde acestei cerințe, beneficiarul va avea obligația raportării indicatorilor comuni și specifici de program, precum și a tuturor datelor aferente indicatorilor privind participanții la acțiunile de transfer de cunoștințe și acțiuni de informare, în termenele și formatul solicitat de către Autoritatea Contractantă.

8(3) Rezultatul oricărei evaluări va fi pus la dispoziţia părţilor contractante.

8(4) În cazul în care, pe parcursul perioadei de valabilitate a Contractului, se constată că Beneficiarul nu mai respectă condiţiile de implementare sau nu mai sunt îndeplinite obiectivele proiectului, Autoritatea Contractantă va proceda după caz (în funcţie de gradul de afectare, gravitatea faptelor etc.):

1. fie la recuperarea integrală a ajutorului financiar nerambursabil plătit cu încetarea contractului de finanţare, în cazul în care până la finalizarea proiectului nu au fost informați minim 70% din numărul de persoane stabilit pentru proiectul propus;
2. fie la recuperarea parţială, respectiv aferent componentei/componentelor sau acţiunii/acţiunilor afectate de neregulă, care nu mai îndeplinesc condiţiile menţionate, nefiind influenţată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

**Articolul 9 - Modificarea Contractului de finanțare**

9 (1) Beneficiarul sau Autoritatea Contractantă pot solicita modificarea Contractului de finanțare numai în cursul duratei de valabilitate a acestuia stabilită prin contract şi nu poate avea efect retroactiv.

9(2) Orice modificare la Contract se va face cu acordul ambelor părţi contractante, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

9(3) Orice modificare a Contractului sau al anexelor sale trebuie făcută în scris printr-un act adiţional/notă de aprobare privind modificarea contractului/notificare privind modificarea contractului. Toate actele adiționale/notele de aprobare/notificările privind modificarea contractului (emisă de AFIR sau Beneficiar) vor fi încheiate cu luarea în considerare a acelorași condiţii ca şi Contractul de finanțare.

9(4) Scopul actului adiţional/notei/notificării trebuie să fie strâns legat de natura proiectului acoperit prin contractul iniţial.

9(5) Valoarea ajutorului financiar nerambursabil aprobată şi prevăzută în Contract nu poate fi majorată.

9(6) Următoarele cazuri fac obiectul modificării Contractului de finanțare prin act adițional:

1. modificări care vizează criteriile de evaluare și selecție în baza cărora a fost selectat proiectul (ex: înlocuirea experților nominalizați în Cererea de finanțare[[2]](#footnote-2), prelungirea duratei de execuție a contractului, modificarea parteneriatului etc.);
2. modificările financiare de peste 10% din valoarea total eligibilă înscrisă iniţial în cadrul fiecăruia dintre capitolele Bugetului indicativ, între capitolele bugetare de cheltuieli eligibile;
3. schimbarea denumirii beneficiarului sau a oricărui element de identificare a acestuia;
4. cazul în care beneficiarul devine pe parcursul derulării proiectului plătitor de TVA şi depune la Autoritatea Contractantă în termen de 10 zile documentul care atestă că este înregistrat ca plătitor de TVA, document eliberat în conformitate cu legislaţia în vigoare;
5. decontarea TVA aferentă cheltuielilor eligibile, conform prevederilor legale în vigoare (OUG nr. 49/2015, cu modificările și completările ulterioare);
6. alte cazuri justificate şi fundamentate documentar care pot surveni pe parcursul implementătii Contractului de finanțare (ex. schimbarea auditorului etc.).

9(7) Următoarele cazuri fac obiectul modificării Contractului de finanțare prin Notă de aprobare privind modificarea Contractului:

1. Schimbarea reprezentantului legal al beneficiarului.
2. Schimbarea sediului social al beneficiarului.
3. Schimbarea contului bancar/ de trezorerie și/ sau a instituției financiare bancare pentru proiectul PNDR.
4. Modificările financiare care nu depășesc 10% din valoarea total eligibilă înscrisă iniţial în cadrul fiecăruia dintre capitolele din Bugetului indicativ, între capitolele bugetare de cheltuieli eligibile.
5. Schimbarea calendarului de desfășurare a activităților ca încadrare în timpul de execuție, precum:

* modificări ale tipurilor de activități și a numărului acestora;
* numărul de participanți la evenimente;
* schimbarea etapelor din cadrul unei activități care nu afectează însă realizarea acesteia;
* modificarea perioadelor de organizare a activităților proiectului, cu încadrarea în durata inițială a contractului;
* modificarea numărului și a datelor de depunere a rapoartelor intermediare/final.

1. Alte situații temeinic justificate şi fundamentate documentar care pot surveni pe parcursul implementătii Contractului de finanțare (ex: schimbarea cărții de identitate a reprezentantului legal etc.).

9 (8) Următoarele cazuri fac obiectul modificării contractului de finanțare prin Notificare privind modificarea Contractului:

1. modificări ale legislației aplicabile finanțării nerambursabile care impun modificarea Contractului și/sau a anexelor;
2. modificări sau corelări procedurale, inclusiv actualizarea instrucţiunilor de plată şi de achiziţii/prevederilor generale ale Contractului de finanțare.

**Articolul 10 – Încetarea Contractului de finanțare**

10(1) În cazuri excepţionale şi temeinic dovedite, inclusiv cazurile de forţă majoră invocate şi comunicate între părţi în condiţiile legii, Autoritatea Contractantă poate decide încetarea Contractului printr-o notificare scrisă, fără a fi cerută plata finanţării nerambursabile.

10(2) Părţile pot decide, prin acord, încetarea Contractului, ca urmare a solicitării scrise din partea Beneficiarului, aprobată de Autoritatea Contractantă, caz în care Beneficiarul va restitui integral sumele primite ca finanţare nerambursabilă până la data încetării Contractului.

10(3) În cazul constatării unei nereguli cu privire la încheierea ori executarea Contractului, în urma reverificării proiectului efectuată în oricare dintre etapele de implementare, inclusiv în cazul în care Beneficiarul este declarat în stare de incapacitate de plată sau a fost declanşată procedura insolvenţei, precum şi în situaţia în care Autoritatea Contractantă constată că cele declarate pe proprie răspundere de Beneficiar, prin reprezentanţii săi, nu corespund realităţii sau documentele depuse în vederea obţinerii finanţării nerambursabile sunt constatate ca fiind neadevărate/false/incomplete/expirate/inexacte/nu corespund realității, Autoritatea Contractantă poate înceta valabilitatea Contractului, de plin drept, printr-o notificare scrisă adresată Beneficiarului, fără punere în întârziere, fără nicio altă formalitate şi fără intervenţia instanţei judecătoreşti.

În aceste cazuri, Beneficiarul va restitui integral sumele primite ca finanţare nerambursabilă, împreună cu dobânzi și penalități în procentul stabilit conform dispozițiilor legale în vigoare, în conformitate cu prevederile art. 16 din prezenta Anexă.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a Proiectului, recuperarea sprijinului financiar se realizează în mod proporțional cu gradul de neîndeplinire și cu respectarea prevederilor Ghidului solicitantului.

10(4) Anterior încetării Contractului de Finanțare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

**Articolul 11 – Modificarea duratei de valabilitate a Contractului de Finanțare**

11(1) Beneficiarul trebuie să implementeze activitățile finanțate în termenul convenit la art. 2(2) din Contract.

11(2) Beneficiarul trebuie să informeze Autoritatea Contractantă fără întârziere despre orice circumstanţă probabilă să împiedice sau să întârzie executarea contractului, ce nu se datorează Beneficiarului. Beneficiarul poate cere, înainte de sfârşitul duratei de de implementare, prelungirea duratei de implementare a contractului, cu condiția ca modificarea solicitată să nu conducă la nerespectarea criteriilor de eligibilitate sau de selecție care au stat la baza selectării Proiectului. Toate dovezile de susţinere necesare pentru aprobare trebuie să însoţească cererea. Nerespectarea termenului de depunere a cererii de prelungire a duratei de de implementare a Contractului sau stadiul financiar scăzut conferă Autorităţii Contractante dreptul de a nu prelungi durata de implementare și valabilitate şi de a proceda la încetarea contractului în condiţiile art. 10.

11(3) După aprobarea modificării duratei de implementare , Beneficiarul va depune la CRFIR declaraţia de eşalonare a depunerii dosarelor cererilor de plată - rectificată.

**Articolul 12 - Cesiunea Contractului**

12(1) Contractul în integralitatea sa, precum şi toate drepturile şi obligaţiile decurgând din acesta nu pot face obiectul cesiunii.

***PREVEDERILE FINANCIARE***

**Articolul 13 – Eligibilitatea cheltuielilor**

13(1) Cheltuielile eligibile pentru finanţare, precum și categoriile de cheltuieli neeligibile, sunt prevăzute în Ghidul solicitantului pentru sM 1.2 aprobat prin ordin al ministrului agriculturii și dezvoltării rurale, în fișa tehnică a Măsurii 01, sM 1.2 și în cap. 8.1 al PNDR 2014 -2020.

**Articolul 14 - Contabilitate şi controale tehnice şi financiare**

14(1) Beneficiarul trebuie să ţină înregistrări contabile sistematice şi precise referitoare la executarea Contractului. Sistemul contabil utilizat va urma procedurile dictate de uzanţele profesionale si legale. Pentru fiecare proiect trebuie ţinută o evidenţiere separată, cu toate veniturile şi cheltuielile pe perioada de valabilitate a Contractului.

14(2) Pe toată perioada de valabilitate a Contractului de Finanțare, AFIR poate dispune reverificarea Proiectului, dacă este semnalată o neregulă cu privire la respectarea condițiilor de conformitate și a criteriilor de evaluare și selecție.

14(3) Beneficiarul trebuie să consimtă la inspecţiile pe bază de documente sau la faţa locului efectuate de Autoritatea Contractantă, Comisia Europeană şi orice alt organism cu atribuții în domeniu asupra modului de utilizare a finanţării nerambursabile pe durata de valabilitate a Contractului. În acest scop, Beneficiarul se angajează să acorde personalului Autorităţii Contractante, Comisiei Europene sau al oricărui organism cu atribuții în domeniu ori altor persoane mandatate de aceste instituţii, dreptul de acces la locurile şi spaţiile unde se implementează proiectul, inclusiv acces la sistemele informatice, precum şi la toate documentele şi fişierele informatice privind gestiunea tehnică şi financiară a Proiectului. Documentele trebuie să fie uşor accesibile şi arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

14(4) Autoritatea Contractantă îşi rezervă dreptul de a face public, la cerere sau din proprie iniţiativă, informaţii privind atribuirea fondurilor acordate pentru proiectele finanţate, în vederea asigurării transparenţei implementării FEADR.

**Articolul 15 - Suma finală a finanţării Comunitare**

15(1) Valoarea totală a ajutorului financiar care urmează a fi plătită de Autoritatea Contractantă nu va depăşi suma finanţării nerambursabile prevăzută în lei și în euro la Articolul 3(1) din Contract.

15(2) În cazul în care la ultima tranșă de plată, costurile eligibile sunt mai mici decât costul total estimat menţionat la Articolul 3(1) al Contractului, valoarea contribuţiei financiare acordată de Autoritatea Contractantă se va limita la valoarea corespunzătoare cheltuielilor eligibile efectiv realizate de către Beneficiar.

**Articolul 16 - Neregularităţi, sume necuvenite şi restituirea finanţării**

16(1a) Prin ”neregulă” în accepţiunea prezentului Contract, se înţelege orice abatere de la legalitate, regularitate si conformitate, precum si orice nerespectare a prevederilor memorandumurilor de finanțare, acordurilor de finanțare, reglementarilor în vigoare privind asistența financiară nerambursabilă acordată României de Comunitatea Europeană, precum și a prevederilor Contractului de finanțare, caz în care cheltuiala este neeligibilă şi are ca efect prejudicierea bugetului general al Comunităților Europene sau a bugetelor administrate de acestea ori în numele lor și a bugetului naţional.

16(1b) Prin “fraudă” în accepţiunea legii speciale, se înţelege infracţiunea săvârşită în legătură cu obţinerea ori utilizarea fondurilor europene şi/sau a fondurilor publice naţionale aferente acestora, încriminată de Codul penal ori de alte legi speciale.

16(2) Orice plată excedentară, efectuată de către Autoritatea Contractantă, constituie plată necuvenită, iar Beneficiarul are obligaţia de a restitui sumele necuvenite în termen de 5 zile calendaristice de la data confirmării de primire a Scrisorii de notificare cu privire la descoperirea unei plăți în exces din partea Autorităţii Contractante. Începând cu a 6 a zi calendaristică se vor calcula penalităţi, în procentul stabilit conform dispozițiilor legale în vigoare, la data respectivă, pentru fiecare zi de întârziere.

16(3) În cazul înregistrării unei nereguli sau fraude, definite la alin. (1a) și (1b), Beneficiarul va restitui integral sau parțial valoarea finanţării necuvenite primite din partea Autorității Contractante, în conformitate cu prevederile art. 8 (4), în termenele prevăzute în cuprinsul actelor de notificare transmise de Autoritatea Contractantă.

Dacă Beneficiarul nu se conformează acestei obligaţii, Autoritatea Contractantă va stabili penalităţi pentru întârziere şi va proceda la recuperarea sumei în conformitate cu dispozițiilor legale in vigoare.

16(4) În cazul în care neregula, frauda sau plata excedentară, după caz, este depistată înainte de efectuarea ultimei plăţi conform prezentului Contract sau conform oricărui alt contract de finanțare încheiat de Beneficiar pentru acordarea de ajutor financiar nerambursabil prin intermediul PNDR 2014-2020, Autoritatea Contractantă va proceda la diminuarea sumei rambursate începând cu tranşa următoare aferentă oricărui contract de finanţare, până la stingerea integrală a debitului la care se adaugă valoarea penalităţilor.

În cazul în care neregula, frauda sau plata excedentară, după caz, este depistată după efectuarea ultimei tranşe de plată aferentă prezentului Contract şi debitul nu poate fi recuperat în totalitate prin diminuarea sumei aferentă Contractului de finanţare încheiat de Beneficiar pentru acordarea de ajutor financiar nerambursabil prin PNDR 2014-2020, Autoritatea Contractantă va sesiza instituția competentă în domeniu, în vederea declanșării executării silite, conform prevederilor legislației naționale în vigoare.

16(5) Comisioanele bancare ocazionate de rambursarea sumelor datorate Autorităţii Contractante cad în sarcina exclusivă a Beneficiarului.

16(6) În cazul constatării unor indicii de fraudă sau de tentativă de fraudă, Autoritatea Contractantă va sesiza de îndată DLAF şi organele de urmărire penală.

16(7) În cazul în care, ca urmare a sesizării menţionate la alin. (6), organul de urmărire penală transmite cazul spre soluţionare instanţelor de judecată, Autoritatea Contractantă va lua următoarele măsuri până la pronunţarea deciziei definitive a instanţei privind caracterul penal sau nepenal al faptei încriminate:

* + 1. pentru beneficiarii privaţi suspendă aplicarea prevederilor contractului de finanţare şi în mod subsecvent suspendă plata/rambursarea tuturor sumelor solicitate de beneficiar;
    2. pentru beneficiarii publici suspendă plata/rambursarea tuturor sumelor solicitate de beneficiar aferente contractului economic pentru care a fost formulată sesizarea.

**Articolul 17 - Forţă majoră**

17(1) Prin forţă majoră se înţelege acel eveniment imprevizibil, insurmontabil şi imposibil de înlăturat, independent de voința părților contractante, intervenit după data semnării contractului, care împiedică executarea Contractului și care exonerează de răspundere partea care o invocă. Pot constitui cauze de forţă majoră calamităţile naturale cum ar fi: cutremure, inundaţii, alunecări de teren, război, revoluție, embargou etc.

Nu constituie forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

17(2) Partea contractantă care invocă forţă majoră are obligaţia de a notifica celeilalte părţi, în termen de 5 zile de la data apariției respectivului caz de forță majoră, să transmită acte doveditoare emise de autorităţile competente în termen de cel mult 15 zile de la data producerii acesteia şi este obligată să-i comunice data încetării cazului de forță majoră, în termen de 5 zile, și de a lua orice măsuri care îi stau la dispoziție în vederea limitării consecinţelor.

17(3) Dacă părțile nu procedează la anunțare, în condițiile și termenele prevăzute, a începerii și încetării cazului de forță majoră, partea care o invocă va suporta toate daunele provocate celeilalte părți prin lipsa de notificare.

17(4) Fiecare caz de forţă majoră trebuie dovedit şi va constitui obiectul verificărilor ce vor fi efectuate cu aceasta ocazie de către Autoritatea Contractantă.

17(5) Îndeplinirea contractului va fi suspendată pe perioada de acţiune a forţei majore, fără a prejudicia drepturile ce se cuvin părţilor, până la apariţia acesteia.

17(6) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 6 luni, părțile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a Contractului, fie asupra desființării acestuia.

17(7) Rambursarea ajutorului primit prin prezentul contract nu se solicită în cazuri de forță majoră și în circumstanțe excepționale, astfel cum sunt menționate la articolul 2 din Regulamentul (UE) nr. 1306/2013.

**Articolul 18 - Legea aplicabilă și dispoziții finale**

18(1) Prezentul contract de finanţare este guvernat de legea română.

18(2) În eventualitatea apariţiei unui diferend între Autoritatea Contractantă şi Beneficiar, survenit din încheierea ori executarea acestui Contract, se va încerca soluţionarea acestuia pe cale amiabilă. În situaţia în care nu se poate ajunge la o înţelegere pe cale amiabilă, partea interesată se va adresa instanțelor de contencios administrativ competente potrivit legii, pentru soluţionare potrivit dispoziţiilor legale aplicabile în materia contenciosului administrativ.

1. -În cazul proiectelor regionale, depuse în cadrul apelurilor de propuneri lansate de către DGDR AM PNDR, rapoartele de activitate se depun și se avizează la nivelul CRFIR,

   - În cazul proiectelor județene, depuse în cadrul apelurilor de propuneri lansate de către DGDR AM PNDR, rapoartele de activitate se depun și se avizează la nivelul OJFIR. [↑](#footnote-ref-1)
2. În cazul înlocuirii experților nominalizați în Cererea de Finanțare, beneficiarul va depune documente care să ateste expertiza experților de a implementa activitățiile proiectului (diplome, certificate, referințe, atestate de formator emise conform legislației naționale în vigoare etc.). [↑](#footnote-ref-2)